நா டி'சோசா

நா டி'சோசா (Na D'Souza) கன்னட மொழியில் எழுதும் ஓர் இந்திய எழுத்தாளர் ஆவார். இவர் நோர்பர்ட் டி'சோசா என்ற பெயராலும் அறியப்படுகிறார்.   மடிக்கேரியில் நடைபெற்ற 80-ஆவது கன்னட சாகித்ய சம்மேளனத்தின் தலைவராக இவர் இருந்தார்.

வாழ்க்கை மற்றும் தொழில் 
நா டி'சோசா கர்நாடக மாநிலம் சாகரா நகரத்தில் 1937 ஆம் ஆண்டு சூன் மாதம் 6  ஆம் தேதியன்று பிறந்தார். தனது தொடக்கக் கல்வியை புனித ஜோசப் உயர்நிலைப் பள்ளியிலும், சிமோகாவின் சக்யாத்ரி கல்லூரியிலும் முடித்தார். கர்நாடக பொதுப்பணித் துறையில் 37 ஆண்டுகள் பணியாற்றினார். பிலோமினா டி'சோசாவை மணந்த இவருக்கு மூன்று குழந்தைகள் இருந்தனர்.

நா டி'சோசா நாற்பதற்கும் மேற்பட்ட நாவல்கள், பல சிறுகதைகள், நாடகங்கள் மற்றும் குழந்தைகளுக்கான இலக்கியங்களை எழுதியுள்ளார் மேலும் இவர் வெளியிட்ட மொத்த புத்தகங்களின் எண்ணிக்கை 94 என்ற எண்ணிக்கையைத்  தாண்டியுள்ளது.Mulugade, page 186 தனது குழந்தைகள் நாவலான முலுகடய ஊரிகே பந்தவரு நூலுக்காக மத்திய சாகித்ய அகாடமியின் பால சாகித்ய புரசுகார் விருதைப் பெற்றார். இவர் மூன்று தசாப்தங்களுக்கும் மேலாக கன்னடத்தில் எழுதினார், மேலும் இவரது நாவல்களான திவீபா மற்றும் கதினா பென்கி ஆகியவை திரைப்படங்களாக எடுக்கப்பட்டு தேசிய விருதுகளை வென்றன. இவர் பொது நலன் சார்ந்த போராட்டங்களிலும் பங்கேற்றார். திவீபா போன்ற அவரது சில படைப்புகள் ஆங்கிலத்தில் மொழிபெயர்க்கப்பட்டுள்ளன.

டி'சோசா 2025 ஆம் ஆண்டு  சனவரி 5 ஆம் தேதியன்று தனது 87 வயதில் இறந்தார்.Well-known writer Na. D’Souza passes away

 பாராட்டுகள் 

கர்நாடக சாகித்ய அகாடமி விருது – 1993 Mulugade.P 187
கர்நாடக ராஜ்யோத்சவா விருது – 1998 Mulugade.P 188
அல்வாசு நுதிசிறி விருது – 2006 Mulugade.P 189
குவேம்பு பல்கலைக்கழகத்தின் கெளரவ டாக்டர் பட்டம் (D.Lit)

மேற்கோள்கள்

நூற்பட்டியல்

வெளி இணைப்புகள்


பகுப்பு:1937 பிறப்புகள்
பகுப்பு:2025 இறப்புகள்
பகுப்பு:கன்னட எழுத்தாளர்கள்
பகுப்பு:இந்திய எழுத்தாளர்கள்